* **Αναγεννησιακή Τοσκάνη – Γένοβα – Λίμνες Βορείου Ιταλίας 6 μέρες 23-28/12, 30/12-04/01/23. Αεροπορικώς.**

**1η Μέρα | Θεσσαλονίκη – Μπέργκαμο – Βερόνα – Φλωρεντία.**

Συγκέντρωση νωρίς το πρωί στο αεροδρόμιο Μακεδονία και επιβίβαση στο αεροσκάφος για την απευθείας πτήση στο Μπέργκαμο. Άφιξη και άμεση αναχώρηση για την Ρομαντική Βερόνα. Άφιξη στη πόλη των αιώνιων εραστών του Σαίξπηρ που είναι στις όχθες του ποταμού Αδίγη. Σύντομη περιήγηση στην κεντρική πλατεία Μπρα και στη συνέχεια αναχώρηση για την Φλωρεντία. Άφιξη και τακτοποίηση στο ξενοδοχείο μας. Το βράδυ θα επισκεφτούμε το ιστορικό κέντρο της πόλης για μια πρώτη γνωριμία με την πόλη των Μεδίκων.

**2η Μέρα | Φλωρεντία – Ξενάγηση πόλης.**

Πρωινό και ακολουθεί ξενάγηση στην πόλη της Φλωρεντίας. Η Φλωρεντία είναι μια πόλη – μουσείο με πίνακες, τοιχογραφίες, και γλυπτά από την πλουσιότερη και παραγωγικότερη περίοδο που γνώρισε ποτέ η τέχνη και ο πολιτισμός. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Χρόνος ελεύθερος για επίσκεψη στην αγορά του Σαν Λορέντζο. Το βράδυ σας προτείνουμε Χριστουγεννιάτικο δείπνο στο ιστορικό κέντρο της πόλης.

**3η Μέρα | Φλωρεντία – Ημερήσια εκδρομή σε Σιένα και Σαν Τζιμινιάνο.**

Πρωινό και αναχώρηση για τη μεσαιωνική Σιένα. Έντεκα δρόμοι οδηγούν στην πανέμορφη κεντρική πλατεία Πιάτσα ντελ Κάμπο, όπου δεσπόζει το μεσαιωνικό δημαρχείο. Στην περιήγησή μας στα γραφικά καλντερίμια της πόλης, θα θαυμάσουμε τα μεσαιωνικά αρχοντικά, τις εκκλησίες και τον καθεδρικό ναό, αφιερωμένο στην Κοίμηση της Θεοτόκου, ο οποίος θεωρείται ένα από τα σημαντικότερα έργα τέχνης σε ολόκληρη την Ιταλία. Ελεύθερος χρόνος για φαγητό και καφέ. Επόμενη επίσκεψη το Σαν Τζιμινιάνο, με τους πανύψηλους πέτρινους πύργους του, σύμβολα κοινωνικής και οικονομικής ισχύος των ευγενών του Μεσαίωνα. Ελεύθερος χρόνος και το βράδυ επιστροφή στο ξενοδοχείο μας.

**4η Μέρα | Φλωρεντία – Πίζα – Ξενάγηση – Γένοβα.**

Πρωινό και αναχώρηση για την ιστορική πόλη της Πίζα με τα μεσαιωνικά τείχη και τον ξακουστό «Κεκλιμένο Πύργο» της, το καμπαναριό του καθεδρικού ναού της πόλης, που βρίσκονται μέσα στο λεγόμενο «Πεδίο των Θαυμάτων», μαζί με το Βαπτιστήριο και το μνημειακό κοιμητήριο Κάμπο Σάντο. Ελεύθερος χρόνος και στη συνέχεια αναχωρούμε για την Γένοβα περνώντας από το Σέστρι Λεβάντε, γνωστό και ως η πόλη των δύο θαλασσών και κάνοντας στάση στο πανέμορφο Ράπαλλο για καφέ και βόλτα και στη συνέχεια μέσα από μια όμορφη διαδρομή θα καταλήξουμε στη Γένοβα. Άφιξη και ξεκινάμε την περιήγηση μας στο ιστορικό κέντρο της πόλης, που έχει ανακηρυχτεί από την UNESCO ως Μνημείο Παγκόσμιας Πολιτιστικής Κληρονομιάς. Θα θαυμάσουμε τον Καθεδρικό Ναό του San Lorenzo με την υπέροχη μαρμάρινη πρόσοψη, την εντυπωσιακή Πλατεία Ρiazza de Ferrari με το κτίριο της Όπερας, το παλάτι των Δόγηδων, το σπίτι που λέγεται ότι γεννήθηκε ο Κολόμβος, πολλά αναγεννησιακά παλάτια, μεγάλες λεωφόρους του 19ου αιώνα και μπαρόκ εκκλησίες δίπλα σε δαιδαλώδη μεσαιωνικά στενά. Ελεύθερος χρόνος και στη συνέχεια τακτοποίηση στο ξενοδοχείο μας.

**5η Μέρα | Γένοβα – Λίμνη Ματζόρε – Κόμο.**

Πρωινό και στη συνέχεια θα αναχωρήσουμε για τη λίμνη Ματζόρε, μία από τις μεγαλύτερες και γνωστότερες λίμνες της Ιταλίας. Η διαδρομή γύρω από τη δυτική όχθη της λίμνης θα μας αποκαλύψει όλες τις ομορφιές της. Έπειτα αναχώρηση για τη λουλουδιασμένη κωμόπολη Στρέζα, με το ευχάριστο κλίμα και το πιο τουριστικό θέρετρο της λίμνης, γνωστό για τους ευωδιαστούς κήπους της και για την αλησμόνητη θέα που προσφέρει στα απέναντι μυροβόλα νησάκια Μπορομμέ. Σας προτείνουμε προαιρετική κρουαζιέρα με το καραβάκι στο νησάκι Ίζολα Μπέλα όπου βρίσκεται το παλάτι Μπορομέο περιτριγυρισμένο από ένα πανέμορφο κήπο στολισμένο με υπέροχα σιντριβάνια, αγάλματα, τεχνητές σπηλιές και σπάνια φυτά. Στη συνέχεια θα αναχωρήσουμε για το μαγευτικό Κόμο με την ομώνυμη λίμνη. Η Λίμνη Κόμο αποτελούσε ένα θέρετρο διακοπών για την ιταλική αριστοκρατία για αυτό και είναι γνωστή για τις επιβλητικές τις βίλες που είναι χτισμένες στα παράλια της λίμνης. Μερικές από τις πιο γνωστές είναι η διάσημη Villa Carlotta, η Villa D’Este και η Villa del Balbianello. Στη περιήγηση μας θα θαυμάσουμε τον καθεδρικό ναό και θα επισκεφτούμε την παλιά πόλη με τα στενά σοκάκια της. Ελεύθερος χρόνος για καφέ στην κεντρική πλατεία και βόλτα στα γραφικά σοκάκια της πόλης. Στη συνέχεια θα αναχωρήσουμε για το ξενοδοχείο μας. Άφιξη και τακτοποίηση.

**6η Μέρα | Κόμο – Μπέργκαμο – Πτήση επιστροφής.**

Πρωινό και αναχώρηση για το αεροδρόμιο του Μπέργκαμο για να πάρουμε την πτήση της επιστροφής μας.

|  |  |
| --- | --- |
| **Αναγεννησιακή Τοσκάνη - Γένοβα - Λίμνες Β. Ιταλίας 6 μέρες** | **Αναχωρήσεις: 23/12 & 30/12 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Φλωρεντία: West Florence | 4\* | Πρωινό | Early booking τιμή: 499€ (πρώτες 10 θέσεις) Κανονική τιμή: 529€  | 435€ | 195€ | Πτήσεις με Ryanair: Θεσσαλονίκη - Μπέργκαμο: 09:55 - 11:05 Μπέργκαμο - Θεσσαλονίκη: 12:40 - 15:40 |
|
|
|
|
|
| Γένοβα: Novotel Genova City | 4\* |
| Κόμο: Cruise or similar | 4\* |
| Φλωρεντία: Grifone | 4\* | Πρωινό | Early booking τιμή: 545€ (πρώτες 10 θέσεις) Κανονική τιμή: 585€ | 485€ | 205€ |
| Γένοβα: Novotel Genova City | 4\* |
| Κόμο: Cruise or similar | 4\* |
| **Στη τιμή περιλαμβάνονται:** Τα Αεροπορικά εισιτήρια μετ' επιστροφής με Ryanair. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Πέντε (5) διανυκτερεύσεις σε ξενοδοχεία όπως αναγράφεται στον τιμοκατάλογο μας. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 145€. Check points: 45 €. Δημοτικοί φόροι: 30€. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |